CELEX: 32005R0221
Language: hu
Date: 2005-02-10 00:00:00
Title: A Bizottság 221/2005/EK rendelete (2005. február 10.) az AKCS-jegyzőkönyv és az indiai megállapodás alapján behozandó nádcukorra vonatkozó szállítási kötelezettségek mennyiségeinek a 2004–2005-ös szállítási időszakra történő meghatározásáról

11.2.2005   
            
            
               HU
            
            
               Az Európai Unió Hivatalos Lapja
            
            
               L 39/15
            
         
      A BIZOTTSÁG 221/2005/EK RENDELETE
   
   (2005. február 10.)
   az AKCS-jegyzőkönyv és az indiai megállapodás alapján behozandó nádcukorra vonatkozó szállítási kötelezettségek mennyiségeinek a 2004–2005-ös szállítási időszakra történő meghatározásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a cukorágazat piacának közös szervezéséről szóló, 2001. június 19-i 1260/2001/EK tanácsi rendeletre (1),
   tekintettel a 2003/2004., 2004/2005. és 2005/2006. gazdasági évre bizonyos vámkontingensek és kedvezményes megállapodások szerinti nádcukor-behozatalra vonatkozó részletes alkalmazási szabályok megállapításáról, valamint az 1464/95/EK és a 779/96/EK rendelet módosításáról szóló, 2003. június 30-i 1159/2003/EK bizottsági rendeletre (2) és különösen annak 9. cikke (1) bekezdésére,
   mivel:
   
               (1)
            
            
               Az 1159/2003/EK rendelet 9. cikke rendelkezik az 1701 KN-kód alá tartozó termékek fehércukor-egyenértékben kifejezett, nullaszázalékos vámtételű szállítási kötelezettségeinek megállapítására vonatkozó szabályokról az AKCS-jegyzőkönyvet és az indiai megállapodást aláíró országokból származó behozatalra vonatkozóan.
            
         
               (2)
            
            
               Az AKCS-jegyzőkönyv 3. és 7. cikkének, az indiai megállapodás 3. és 7. cikkének, illetve az 1159/2003/EK rendelet 11. és 12. cikkének alkalmazása arra vezette a Bizottságot, hogy meghatározza a 2004–2005-ös szállítási időszakra és minden exportőr országra vonatkozó szállítási kötelezettségeket a jelenleg rendelkezésre álló információk alapján, figyelembe véve a szállítási kötelezettségek mennyiségei és a ténylegesen behozott mennyiségek közti különbséget a lezajlott szállítási időszakokra vonatkozóan.
            
         
               (3)
            
            
               A 919/2004/EK bizottsági rendelet (3) a 2003/2004-es szállítási időszakra vonatkozóan módosította az AKCS-jegyzőkönyv és az indiai megállapodás alapján behozandó nádcukorra vonatkozóan a 443/2004/EK bizottsági rendelettel (4) meghatározott szállítási kötelezettségek mennyiségét, mivel – egy importengedély elveszítése következtében – a Mauritiusra vonatkozó szállítási kötelezettség mennyiségéből 25 376 tonna preferenciális cukor átvitelre került a 2004–2005-ös szállítási időszakra. Mivel az utólagos ellenőrzések során megállapításra került, hogy az elveszített engedély nem került felhasználásra, a szóban forgó 25 376 tonnát a Mauritiusra vonatkozó szállítási kötelezettség mennyiségének meghatározásakor a 2004–2005-ös szállítási időszakra kell elszámolni,
            
         ELFOGADTA EZT A RENDELETET:
   1. cikk
   Az AKCS-jegyzőkönyvet és az indiai megállapodást aláíró országokból származó, az 1701 KN-kód alá tartozó termékek behozatalára vonatkozó, fehércukor-egyenértékben kifejezett szállítási kötelezettségek mennyiségei a 2004–2005-ös szállítási évre és minden érintett exportőrországra vonatkozóan a mellékletben kerültek meghatározásra.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. február 10-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 178., 2001.6.30., 1. o. A legutóbb a 39/2004/EK bizottsági rendelettel (HL L 6., 2004.1.10., 16. o.) módosított rendelet.
   
      (2)  HL L 162., 2003.7.1., 25. o. A legutóbb az 1409/2004/EK rendelettel (HL L 256., 2004.8.3., 11. o.) módosított rendelet.
   
      (3)  HL L 163., 2004.4.30., 90. o.
   
      (4)  HL L 72., 2004.3.11., 52. o.
   
      MELLÉKLET
      Az AKCS-jegyzőkönyvet és az indiai megállapodást aláíró országokból származó preferenciális cukor importjaira vonatkozó szállítási kötelezettségek mennyiségei a 2004–2005-ös szállítási időszakra fehércukor-egyenértékben kifejezve
      
                  Az AKCS-jegyzőkönyvet és az indiai megállapodást aláíró országok
               
               
                  2004–2005-ös szállítási kötelezettségek
               
            
                  Barbados
               
               
                  32 978,65
               
            
                  Belize
               
               
                  39 930,96
               
            
                  Kongó
               
               
                  10 225,97
               
            
                  Fidzsi-szigetek
               
               
                  167 681,64
               
            
                  Guyana
               
               
                  154 998,65
               
            
                  India
               
               
                  9 942,00
               
            
                  Elefántcsontpart
               
               
                  10 186,10
               
            
                  Jamaica
               
               
                  118 603,50
               
            
                  Kenya
               
               
                  10 000,00
               
            
                  Madagaszkár
               
               
                  10 760,00
               
            
                  Malawi
               
               
                  20 824,40
               
            
                  Mauritius
               
               
                  491 030,50
               
            
                  Mozambik
               
               
                  12 000,00
               
            
                  Saint Kitts és Nevis Államszövetség
               
               
                  15 590,80
               
            
                  Suriname
               
               
                  0,00
               
            
                  Szváziföld
               
               
                  118 152,46
               
            
                  Tanzánia
               
               
                  10 058,92
               
            
                  Trinidad és Tobago
               
               
                  44 184,72
               
            
                  Uganda
               
               
                  0,00
               
            
                  Zambia
               
               
                  14 430,00
               
            
                  Zimbabwe
               
               
                  23 366,69
               
            
                  Összesen
               
               
                  1 314 945,95